
Morbus,  de  quo  in  paginis  sequentibus  trac¬ 
tare  conabor,  haud  antiquioribus  medicis  in¬ 
cognitus  fuit,  sed  vera  natura  ejus,  ut  in 
libris  eorum  auctorum  tradita  est,  iis  videtur 
parum  bene  intellecta  fuisse';  quod  profecto 
tribuendum  est  notitiae  imperfectae  quam  de 
re  anatomica  et  physiologica  corporis  hu¬ 
mani  possederunt,  potius  quam  occasioni 
rariori  videndi  hernias  his  temporibus  quam 
inter  nos  ;  nam  huic  morbo  omnis  aetas,  omnis 

gens,  omnis  sexus,  robusti  pariter  ac  infirmi¬ 
ores  obnoxii  sunt,  et  aequo  pede  pulsat  pau- 
“  perum  tabernas,  regumque  turres.’’ 

Nullus  morbus  majorem  attentionem  medi¬ 
ci  sibi  vindicat  quam  liernia,  quoniam  nullus 
est  cujus  occasio  frequentior  aut  repentinior 
est,  nullus  curando  difficilior  et  nullus,  si  ad 
ultimum  proveniat,  periculosior  ;  et  si  fas'  sit 
de  summo  momento  alicujus  rei  judicare,  ex 
numero  et  peritia  scriptorum  qui  de  illa  trac¬ 
tavere,  hernia  quoque  haud  reperta  erit  me¬ 
diocrem  locum  tenere. 

Fortasse,  tamen,  a  multis  supervacuum 
videatur,  me  aliquid  conscribere  de  morbo 
jamjam  adeo  bene  intellecto  j  at  de  hoc  disser¬ 
ere  statui,  non,  ut  possim  aliquid  novi  in  lu¬ 
cem  proferre,  sed  ut  valeam,  pauca  generalia 
de  hernia  inguinali  tradere,  tam  breviter  et 
tam  feliciter  quam  mihi  ingenium  sit,  et  ita 
peragam  statuta  solennia  hujusce  almae 
academiae. 

Hernia, alicujus  partis  mollis, e  quovis  trium 
majorum  cavorum  corporis  protrusionem,  in 
partibus  vicinis  tumorem  eflicientem, licet  jure 
intelligere.  Sed  ut  hicc  accidit  visceribus,  iii 
abdomine  contentis,  fVeijuentius  quam  aliis, 
an  posita  sunt,  iii  tboracc,  vel  in  cranio, 
haec  appellatio  fere  semper  adhibita  est,  so¬ 
lummodo,  protrusiones  horum  ex  sua  propria 
sede,  in  sacculum  prneternaturalem,  membra¬ 
na  peritonaeo  praebitum,  signiticare. 

Herniae  apud  varias  partes  hiijusce  cavi  oc- 
currunt,  et  nominantur  prout  tumor  situs  sit. 
Si  per  canalem  abdominalem  in  inguen  tran¬ 
seat,  BovCunKnxfi^  vel  hcriiia  inguinalis,  si  ultra 
inguen  in  scrotum  descendeat,  o^xioKyjM  vel 
hernia  scrotalis  appellatur  j  nimirum  haic  tan¬ 
tum  sunt  diversi  gradus  ejusdem  morbi  ;  si 
sub  ligamento  Poupartii  exeat,  tumor 
vel  hernia  cruralis,  vel  femoralis  ;  si  ad  um¬ 
bilicum  protrudeat  E^oju^ocko^  vel  hernia  um¬ 
bilicalis  nominatur,  et  cetera.  Sed,  ut  tantum 
scribendum  est  mihi  de  priore  harum,  pro- 

fecto,  non  est  mihi  in  animo,  de  aliis  specie- 

I 

bus  et  varietatibus  herniarum  aliquid  con¬ 
dere. 

Praeter  nomina  propria  quibus  herniae  dis¬ 
tinguuntur  inter  se,  a  suis  sedibus,  quoque  ha¬ 
bent  alias  appellationes,  ex  partibus  quas  com 
tinent,  derivatas ;  si,  ut  saepissime  accidit,  in¬ 
testina  protrudantur,  deinde  vel 

hernia  intestinalis  nominatur ;  si  omentum 
%m7rK0Ki]KYi  vel  omentalis  5  nimirum,  frequen¬ 
ter  evenit  ixtraque,  herniam  formare,  ita¬ 
que  tvTi^o.i7n7rKox.y]Kn  appellatur.  Haec  sunt  or¬ 
gana  quae  plerumque  erumpunt,  interdum 
tamen  sed  rarissime  ventriculus,  lien,  vesica 
urinae,  etc.  detecta  fuerunt  in  herniis. 

Hernia  vel  reducenda,  non  reducenda, 
vel  strangulata  est.  Si  vel  sua  sponte,  vel 
pressura  idonea  admota,  in  abdomen  ascen¬ 
dat,  reducenda  ;  si  hoc  non  fieri  potest,  vel 
ob  m.olem  tumoris  nimium  auctam,  vel  propter 
adhaesiones  viscerum  inter  sese,  vel  cum 

peritonaeo  formatas,  non  reducenda,  nomi¬ 
nantur  ;  ubi  strangulata  vel  incarcerata  fit, 
nec  reduci,  neque  in  illo  statu  per  tempus 
etiam  breve  remanere  potest,  sine  magno  dis¬ 
crimine  vitic,  nam  viscera  apud  quamvis 
partem  in  cursu  eorum  per  canalem  abdomi¬ 
nalem,  quasi  cum  fune  cinguntur,  et  pressura 
quae  in  hoc  modo  in  illa  exercetur,  tam  gra¬ 
vis  est,  ut  et  eorum  reductionem  prohiberi,  et 
circuitum  sanguinis  per  illa  impediri ;  hoc, 
quod  strictura  nominatur,  plerumque  ex  an- 
nulo  musculi  obliqui  externi  abdominis  fit, 
sed  idem  a  fascia  transversali,  a  cervice  sac¬ 
ci  herniae  ipsius,  et  quoque  ab  omento  fieri 
possit.  Strangulatio  est  vel  acuta  vel  chronica ; 
primse  quarum,  herniae  parvae  et  recentes 
maxime  opportunae  sunt,  itemque  saepius 
infestat  juniores  homines  ac  robustos,  quam 
adultos,  vel  seniores  ;  huic,  morbus  qui  vetus 
et  amplus  est,  et  homines  seniores  et  debili¬ 
ores  praecipue  obnoxii  sunt. 

HISTORIA  MORBI. 

Hic  in  forma  tumoris  mollis,  vi  resiliendi 
praediti,  et  indolentis,  cute  non  decolorata,  ad 
annulum  abdominalem,  vel  in  scrotum  viro¬ 
rum  descendentis  sese  ostendit  5  plerumque 
subito  oritur,  atque  exercitatione  omnigena 
violenta,  tussi,  et  sternutatione  augetur  ;  eva¬ 
nescit,  vel  saltem  minuitur  pressura,  et  hac 
amota,  iterum  apparet.  Cum  aeger  ipse  narrat, 
tumorem  in  magnitudine  ejus  variabilem  esse, 
scilicet  minorem  evadere  dum  ille  recumbat, 
augerique  vel  ab  erecta  positione  corporis, 
vel  aliis  causis  qui  viscerum  protrusioni 
favent ;  si  tumor  ipse,  praeterea,  annulum  in 
abdominalem  quasi  tendi,  ac  testem  funemque 
spermaticam  pone  illum  subjici  observetur, 
procul  dubio  affectionem  adesse,  fas  sit  asse^ 

Hoc  morbo,  mares  multo  saepius  quam  foe- 
minae  tentantur,  causa  hujus  rei  manifesta 
erit,  si  quoad  partium  formationem  lioc  labo¬ 
rantium  in  utroque  sexu  ratio  habeatur, 
nam  in  illis  canalis  abdominalis,  vasis  sper¬ 
maticis  transitum  permittens,  capacior  est  j 
in  his  vero,  ha^c  via  ligamento  rotundo  uteri 
penitus  clauditur. 

4 

Ut  cognitum  est,  interna  abdominis  su¬ 
perficies  undique  per  peritonaeum  obtegi¬ 
tur,  ita  fit  ut  ha3cce  membrana  ante  viscera 
saepissime  protrudat,  eorumque,  ut  nomi¬ 
natur,  saccum  formet  :  in  hernia  conge¬ 
nita,  vero,  res  aliter  se  habet,  nam  viscera, 
antequam  iter  inter  abdomen  et  tunicam  va¬ 
ginalem  testis  clausa  fuerit,  descendunt  ; 
itaque,  nisi  in  hac  specie,  vel  ubi  saccus  ictu 
vel  similibus  laceratus  fuerit,  semper  hacce 
membrana  obtegi  reperitur. 


Iu  foeminis,  hernia,  eodem  modo  per  cana- 

lem  abdominalem,  ac  in  maribus  transit,  et 
tumor  apud  labium  pudendi  situs  est. 

Cum,  ut  a  sectione  cadaverum,  opinione 
frequentius,  incidere  videtur,  morbum  extrin¬ 
secus  vix, apparere,  sed  inter  internum  et  ex¬ 
ternum  orificium  canalis  situm  esse,  maxima 
chirurgi  peritia  semper  requiritur,  inter  hanc 
similesque  affectiones  discernere ;  nam  ta¬ 
metsi  re  se  sic  habente,  rngrum,  saepe  omnibus 
signis  heraiae  laborantem  videmus,  attamen 
frequenter  non  possumus  ullum  tumorem  evi¬ 
dentem  deprehendere. 

Praeter  haecce  signa  supra  memorata  quse 
tantum  attinent  ad  statum  tumoris  ipsius, 
munera  viscerum  etiam  quodammodo  impedi¬ 
untur  ;  ructus,  nausea,  alvus  astricta,  dolores 
colici,  abdominisque  inflatio  contingunt ;  et 
dolor  etiam  exercitatione  violenti,  tussi,  et 
sternutamento  infertur. 


Symptomata,  quibus,  hernia  non  reducenda 

comitatur,  parum  ab  iis  jamjam  recensitis  dif¬ 
ferunt,  nisi  quod  tumor  haud  reduci  potest, 
itaque  non  mihi  necessarium  erit  aliquid 
praeterea  de  his  dicere: 


STRANGULATIONIS  SIGNA. 


Ingens  symptomatum  cohors,  qui  luinc 
morbi  statum  comitari  solent,  iliumque  ex 
omnibus  aliis  affectionibus,  ’  quibus,  viscera 
obnoxia  sunt,  plerumque  satis  distinguunt, 
prorsus  originem  ducunt  ex  compressione, 
ejusque  sequelis,  cui,  partes  incarcerat^e, 
apud  stricturam  subjiciuntur. 

Cum  hernia  ut  supra  memoravi,  in  stran¬ 
gulationis  statu  sit,  non  solum  reduci  nequi- 
tiir,  verum  etiam  partes  abdomine  dimotae, 

vasaque,  quae  illis  sauguinem  suppeditant, 
sic  cum  strictura  comprimuntur,  ut,  et,  re¬ 
cursu  sanguinis,  ab  parte,  impedito,  gravis 
inflammatio  excitatur,  atque  quidquid  in  in¬ 
testinis,  supra  partem  incarceratam  sit,  ibi 
detinetur,  et  illam  haud  potest  transire,  qua 
de  causa  nihil  per  anum  redditur. 

•  »  -  t  '  !■ 

Praeter  effectus  mechanicos  compressionis, 
qui  stercoris  transitui  deorsum,  multum  ob¬ 
stant,  inflammatio  partis  ad  eandem  rem  in¬ 
ducendam,  nonnihil  videtur  conferre. 

Tumor,  qui  prius  indolens  erat,  nunc, 
cum  hernia  incarcerata  fit  permagno  dolore 
tentatur,  qui  apud  partem  strangulatam  gra¬ 
vior  est ;  hinc  in  reliquum  tumoris,  et  in  ab¬ 
domen  ipsum  gradatim  tendit,  atque  hae  par¬ 
tes  simul  tumefactae  tensaeque  fiunt,  dejec¬ 
tiones  ex  toto  supprimuntur,  nausea  et  vomi¬ 
tus  citius  vel  ocius,  his  symptomatibus  su¬ 
perveniunt,  anxietate  magna  et  inquietudine 
generali,  pulsu  citato,  parvo  et  duro,  cum 

singulto  miserrimus  a?ger  multum  vexatur. 
Vero  apiul  primum  impetum  vomitus,  quid¬ 
quid,  in  ventriculo,  et  in  intestinis  qme  supra 
stricturam  sunt,  continetur,  ex  his  expellitur, 
deinde  increscente  vomitu,  atque  inflamma¬ 
tione,  valcula  coli,  si  intestina  majora  in  lier- 
nia  sita  sint,  abnormi  ingentique  motui  eo¬ 
rum  cedente,  materies  stercoracca  per  os 
ejicitur. 

Tametsi  apud  initium  strangulationis,  in¬ 
testina,  vel  sua  sponte,  vel  ope  enematum, 
more  solito  exonerari  possint,  hoc  accidit 
tantum  illi  parti  canalis  intestinalis  qui  infra 
stricturam  sita  sit,  nequaquam,  postquam 
haec  purgata  fuerit,  nec  catharticis  acerrimis, 
neque  enematibus,  ullam  ulteriorem  dejec¬ 
tionem  obtinere  possumus. 

Omnia  haec  mala  sternutatione,  tussi,  aliis¬ 
que  agitationibus  corporis,  utcunque  levi- . 
bus,  multum  etiam  exasperantur. 

Posteaquam,  durante  primo  morbi  stadio^, 
cum  immanibus  doloribus  excruciatus  fuit 
infelix  aeger,  saepe  evenit,  symptomata  mub 
tum  subitoque  allevientur,  atque  ille,  vana 
spe  deceptus,  nunc  de  statu  ejus  bene  cogi¬ 
tat,  atque  nonnunquam  etiam  adstantibus 
narrat,  se,  dolore,  molestiaque  prorsus  exper¬ 
tum  esse ;  sed  quod  longe  diversam  res  aliter 
se  habet,  signa  quae  mox,  fere  sequuntur  satis 
superque,  nimis  frequenter  demonstrant, 
nam  tumor  adhuc  durans,  colorem  purpu- 
rescentem  accipit,  crepitatque,  abdomen  ten- 
sius  iit,  doloresque  increscunt,  singultus  ma¬ 
gis  fatigat,  tota  superficies  corporis,  sudore 
tenace  atque  gelido,  madescat,  crura  perfri- 
gent,  pulsusque  arteriarum  tametsi  pleniores 
atque  moliores  sint,  nunc  etiam  in  ictibus 
earum  inaequales  observari  possint,  tandem, 
mors  ipsa,  finem  miseriis  imponit. 

Quodad  prognosin  hernias  strangulatas,  in 
universum  infausta  est,  enimvero,  nisi  stric¬ 
tura  scalpello  removeatur,  vel  in  ullo  alio 

modo,’  viscera  ex  illa  liberentur,  ‘morbus  in 
mortem  plerumque  desinit,  sed  rarius  acci* 
dit,  partes  (]ui  morbum  formant  exulcerari, 
cx  iisque,  si  intestina  in  tumore  sint,  fa?ces 
per  vulnus  redduntur,  et  hinc,  homo,  morbo 
ibedissiino,  per  omnem  decursum  vitie  ex¬ 
cruciatur,  vel  interdum  tamen  sed  rarissime, 
provida  natura  curationem  mirabilem  edicit. 

\'erum  eniinvero,  minus  majusve  periculi 
adest,  prout  natura  causarum  hernia?  varia 
sit,  strangulationis  gradus,  tumoris  ipsius 
molles,  et  situs  ;  partium  denique  dimota¬ 
rum  nobilior  usus,  atque  structura ;  quo  ma¬ 
jor  sit  hernia,  eo,  multum  periculosior,  et  vice 
versa,  intestina  incarcerata  majus  periculum 
.asgro  ferunt,  quam  hernia  omentalis,  quia 
illa  et  inflammationi  procliviora  sunt,  et  mu¬ 
nera  quibus  perfunguntur,  adeo  ad  vitam 
necessaria,  ut  vix  atque  ne  vix  quidem,  per 
aliquid  tempus  suspendi  possunt,  sine  vitm 
magno  discrimine ;  plurimum  quoque  apud 
prognosin  valet,  aegri  ipsius  aetas,  nam  homines 

adulti,  qui  robusti  sunt  et  bene  valent,  spe¬ 
ciei  acutae  seu  inflammatoriae  strangulationis, 
maxime  obnoxii  sunt,  provectior  aetas  magna 
ex  parte  chronicae  opportuna  est,  itaque 
symptomata,  quae  illa  comitari  solent,  mul¬ 
tum  inter  sese,  quoque  variant. 

Cadaveribus  eorum  patefactis,  qui  a  hernia 
strangulata  mortui  sunt,  omnia  signa  inflam¬ 
mationis,  in  abdomine  gravissimm,  observan¬ 
tur  ;  nam  non  tantum  intestina  ipsa,  in  hoc 
modo  afficiuntur,  sed  etiam  peritonoeum  ip- 

I 

sum  per  totam  ejus  superficiem  eandem  si¬ 
militudinem  habet ;  intestina  quoque  inter 
sese  connectuntur  ex  lympha  effusa,  et  gan¬ 
graena  nonnunquam  detecta  est,  varias  partes 
eorum  invadens,  illa  pars  canalis  intestinalis 
quae  citra  stricturam  est,  fere  semper  mino¬ 
rem  capacitatem  habet,  quam  debet,  et  sine 
inflammationis  signis  observatur ;  docent  haec 
omnia,  naturam  inflammationis  violentissi¬ 
mam,  quae  ab  hoc  morbo  oritur. 

DE  CAUSIS. 

Omnes  causae,  qu;e  occasionem  herniarum 
inferunt,  haud  inepte  in  duo  capita  refe¬ 
runtur,  videlicet  prout  hunc  morbum  indu¬ 
cant,  vel  minuendo  vim  renixus  musculo¬ 
rum,  qui  parietes  abdominis  formant,  seu 
ejusdem  cavi  capacitatem  minorem  reddent, 
augendo  'pressionem  in  ejus  contenta ;  illae 
a  auctoribus  Causae  Praedisponentes,  hae  Cau¬ 
sae  Excitantes  nominantur. 


CAUS/E  PR.EDISPONENTES. 


Debilitas  quocumque  modo  inducta,  in¬ 
ter  causas  praedisponentes  principem  locum 

obtinere  debet  ;  haec  enim  totius  corporis 
habitum  laxitudine  afficiens,  et  abdominalem 
aperturam,  qua,  vasa  spermatica,  illudque 
differens  transeunt,  capaciorem  reddit,  laxam 
minimaeque  cedentem  pressioni ;  et  viscerum 
abdominis  cavum  replentium  valde  retina¬ 
cula  invalescit,  quamobrem  prementium  ac¬ 
tione,  deductu  faciliora  convertit. 

-L^taterh  provectiorem  haud  alias  in  consti¬ 
tutionem  agentem,  huic  morbo  proclivita¬ 
tem  inducere,  nemo  est  qui  dubitat,  senes 
inde  plerosque,  hernia  laborare  celeber. 
Cooper  asseruit. 

Obesitas,  praeterea,. has  inter  causas  annu¬ 
merari  potest,  praecipue  si  subito  eveniat; 
siquidem  partibus  abdomine  contentis,  vo¬ 
lumine  adauctis  cavi  capacitas  haud  satis 
adequat,  ej usque  parietatibus  ab  illa  validis¬ 
sime  reluctatur,  atque  exitum  sibi  aperire 
conatur* 

Partiiirri  denique  intimam  stricturam  et 
robur,  his,  qui,  pinguedinosis  potissimum  ali¬ 
mentis  vescuntur,  liquidis  valde  quam  soli¬ 
dis  nutriuntur,  et  regiones*  calidas  colunt, 
debiliora  devenire,  auctores  sunt  qui  dicunt, 
sed  haec  parum  ad  herniam  prsedisponere 
pluribus  rationibus  evincitur. 


CAUS.E  EXCITANTES. 


Etsi,  quam  plures  et  v^arim  hujus  capitis 
causae  esse  appareant,  omnes  nihilominus,  ad 
eandem  classem,  prout  eandem  rationem 
agendo,  minuendo  scilicet  cavi  capacitatem 
abdominalis,  et  pressionem  ejus  contentis 
validum  prosequendo,  atque  citissimo  motu 
deorsum  ea  et  sursum  afficiendo,  merito  re¬ 
duci  possunt.  Sic  ictus  in  quacunque  ventris 
regione,  tussis  pertinax  et  fortis,  nixus  vio- 

lenti  quamlibet  ad  actionem  perficiendam, 
constipatio,  difficiles  mictione  exertiones,  ab 
exteriori  compressio,  graviditas,  cursus  prope¬ 
rans,  equitatio  violenta,  saltatio,  omnia  deni¬ 
que,  quae  vel  septi  transversi  seu  abdominis 
musculorum  subitum  atque  ingentem  motum 
necessario  inferunt,  herniam  quotidie  pro¬ 
ducere,  observantur. 


DIAGNOSIS. 

Sunt  quidam  morbi  qui  inguen  et  scrotuni 
afficiunt,  inter  quos  et  herniam  inguinalem 
omnino  necessarium  est  diagnosin  instituere, 
quod  detectu  facile  non  semper  est,  sed  si 
ad  anatomiam  harum  partium,  atque  signa 
quae  singulos  morbos  comitari  solent,  sedulo 
attendimus,  hunc  ab  illis  dignoscere  accurate 
saepissime  possumus.  Nunc  quomodo  morbi 

cum  hernia  confundi  queunt,  ab  illa  dis¬ 
cerni  possunt,  signaqiie  pathognomonica  de¬ 
scribere,  peragam. 

Hydrocele  tunica?  vaginalis,  fonna?  tu¬ 
moris  qui  a  hernia  oritur  quodammodo  re¬ 
fert,  sed  ille  morbus  apud  imam  partem 
scroti  originem  habet,  et  versus  annuluin 
abdominalem  sursum  gradatim  tendit,  nec 
augetur  a  positione  erecta  corporis,  nec  aliis 
causis  quee  amplificationi  hernia?  multum  fa¬ 
vent,  itaque  in  magnitudine  ejus  nunquam 
varius  est,  tussi  non  distenditur,  tumor  fiuc- 
tuat  et  pellucidus  est,  atque  funis  spermatica 
cum  teste  sic  in  morbo  involvuntur  ut  vix 
sentiri  possint. 

Hydrocele  funis  spermaticae.  Cum  tu¬ 
mor  hujusce  morbi  ut  funis  spermaticae  ab 
annulo  abdominali  ad  testis  involucrum  tan¬ 
tummodo  extenditur,  minime  vero  cum  abdo¬ 
mine  connecti  videtur,  veram  ejus  naturam 
deprehendere  haud  difficile  erit,  judico;  vere 

cum  res  aliter  se  habet,  si  tumor,  videlicet, 
abdomen  versus  tendat,  an  pellucidus  sit 
necne,  difficulter  apparet,  satis  tuni  percau¬ 
tam  de  morbi  natura  Chirurgum  opinionem 
fas  sit  enunciare. 

Inflammatio  et  Amplificatio  testis  facile 
semper  a  hernia  dignoscuntur,  nam  tametsi 
organum  hocce  molle  ejus  augeatur,  suam 
tamen  propriam  formam  nequaquam  amittit; 
tumor  autem  testis  inflammatione  laborantis, 
dolore  scroti,  testis  ipsius  et  epididymidis 
duritia,  funisque  spermaticae  minima  reple¬ 
tione,  consociatur. 

Hcematocele,  sive  copia  sanguinis  inter 
tunicam  vaginalem  et  albugineam  testis  ef¬ 
fusa,  quod  praecipue  ab  ictu  orta,  eandem 
externam  similitudinem  atque  hernia  exhi¬ 
bet,  quapropter  cum  hacce  confundi  plerum¬ 
que  posset,  verum  enimvero  tumor  hoemato- 
ceies  cum  rubore  cutis  stipatur,  tussi  non 
dilatatur,  nulla  vi  resiliendi,  sed  duritiae  tactui 

resistenti,  fiinisque  volumine  naturali  exa¬ 
mine  deprehenditur. 

Varicocele.  Tumor  hiijusce  morbi  pariter 
ac  hernia  accidit,  dilatatus  est  tussi,  augetur 
statu  erecto  corporis,  et  recumbente  minuitur, 
itaque,  multum  herni«ne  refert.  Sed  unum 
signum  est,  quo,  inter  hos  morbos  dignos¬ 
cere  possumus,  scilicet,  postea  partes  quas 
tumor  continet,  reductae  fuerunt,  aegro  re- 
cumbente,  chirurgo  apud  marginem  supe¬ 
riorem  annuli  manu  firme  premente,  si  aeger 
nunc  resurgat,  et  tussiat,  tumor  redit,  nam 
pressura,  venae  spermaticae  admota  prohi¬ 
bet  sanguinem  per  eam  circulari. 

Nunc,  paucis  verbis,  explicabo  modum,  per 
quemfcr7£fex>?A)jdistingui  potestabe^/7rxox>fx»j,quod 
in  herniis  veteribus  et  amplis,  sa?pe  difficile 
est,  et  nonnunquam  etiam,  vix  fieri  potest,  at¬ 
tamen  si  superficies  externa  tumoris  compar 
sit,  si  vi  resiliendi  praeditus,  si  cum  aeger  fla¬ 
tibus  affligitur  hic  sit  tensus,  et  cum  tussiat. 

tumor  uti  inflatus  sit,  sentitur ;  si  reductio 
ejus  in  abdomen,  strepitu  peculiari,  et  simul 
perficitur,  licet  concludere,  intestina  in  her¬ 
nia  contineri.  Hernia  omentalis  hisce  signis 
ex  toto  diversis  se  habentibus  praecipue  no¬ 
tatur,  nam  tumor,  inaequalis,  flaccidus  est, 
manu  comprimi  potest,  et  in  suum  proprium 
cavum  gradatim  et  sine  ullo  sono  ascendit. 
Post  observationes  hasce,  satis  paucas  et 
mancas,  historiam,  causas,  et  diagnosin  Her¬ 
niae  Inguinalis  complectentes,  breviter  mihi 
dicendum,  de  modo  curandi. 


RATIO  MEDENDI. 

I.  Quomodo  Hernia  Inguinalis  qui  reduci 
potest  tractanda  sit  Tametsi  in  hoc  statu 
fere  parum  periculi  aegro  adest,  nisi  quod  ab 
molestia  molis  ingentis,  et  ponderis  tumoris, 
procedit ;  nihilominus,  is,  ni  viscera  in  abdo¬ 
men  redigantur,  et  ibi  secundum  artem  ser¬ 
ventur,  discrimini  strangulationis,  et  iis  quae 


DE  HERNIA  INGITINALI. 


25 


hoc  sequuntur,  fere  semper  objicitur,  qua  clc 
causa,  chirurgus,  quum  de  hac  re,  ab  alicjuo 
concilium  ejus  petitur,  debet  suadere  eum 
reductionem  partium  qua?  protruduntur  sub¬ 
ire,  et  fasciam  semper  cum  se  gerere,  sic  vis¬ 
cerum  dimissiones  ulteriores  evitari  possint. 
Reductio  in  sequente  modo  perfici  potest ; 
primo,  aeger  in  situ  horizontali  deponitur,  vel 
in  lecto,  vel  in  ullo  alio  idoneo  loco,  genibus 
curvatis,  et  parte  inferiore  trunci  ejus  non¬ 
nihil  elevata,  deinde  est  chirurgi  manubus 
ejus  tumorem  premere,  gradatim  et  sine  vi 
multa,  sursum,  et  in  cursu  canalis  abdomi¬ 
nalis.  Cum  in  hoc  modo  viscera  reducta 
fuerint,  ibi  facile  detineri  possint  ope  instru¬ 
menti,  quod  trxLSS  nominatur,  pannus  cujusce 
pressuram  idoneam  apud  annulum  facere  de¬ 
bet,  sic  occasio  morbi  optime  prohibita  est. 
Si  haec  omnia  rite  peracta  sunt  et  a^ger  ca¬ 
veat,  semper  fasciam,  gerere,  parum  opus  erit 
vel  medicamento,  vel  scalpello,  itaque,  quo¬ 
que  spes  optima  curationis  radicalis  reddi¬ 
tura  erit.  Taceo  de  modis  hodiernis  pariter 

ac  pristinis,  qui  nonnunquam  tentati  fue¬ 
runt  pro  curatione  radicali,  ut  periculosissi¬ 
mi  semper  erant,  saepe  lethales  equidem,  et 
rarissime  morbo  proderant. 

II.  Tractatio  Hernice  non  r educendae.  Ut 
prius  memoravi  hic  status  morbi  oriri  po¬ 
test  ab  adhaesionibus,  quibus,  vel  inter  se,  vel 
cum  sacco  eorum,  viscera  connectuntur,  igi¬ 
tur,  ad  herniam  reducendam,  aliqui  propo¬ 
suerunt  has,  ope  scalpelli,  excidere.  Sed  si 
operatio  hujusce  generis  semper  stipata  sit, 
signis  periculosissimis,  nonnunquam  lethali- 
Dus,  cum  tumor  sit  parvus,  et  reduci  possit, 
vix  aliter  res  fieri  potest  quam  multo  majus 
pernicior,  quum  hic  est  permagnus,  et  con¬ 
tenta  ejus  valde  connectuntur,  ut  saepe  ac¬ 
cidit,  cum  peritonoeo  vel  aliqua  alia  parte, 
distructio  cujus,  prorsus  necessaria  sit  ad  re¬ 
ductionem.  Tametsi  exempla,  diversis  auc¬ 
toribus,  tradita  fuerunt,  in  quibus  curatio  ob¬ 
tenta  fuit,  longo  decubitu  in  lecto,  venaesec- 
tione,  diaeta  parca,  etc.,  nihilominus  ob  causas 

multas  hoc  haud  perfici  potest,  itaque  tumor 
tantum  sinit  se  cum  fascia  lintea  sustineri. 

III.  Methodus  tractayidi  Herniam  strangula¬ 
tam.  Nunc  autem  ad  herniae  strangulatae  trac¬ 
tationem,  sermonem  convertam.  Itaque  cum 
tumor  herniosus  hoc  pressurae  gradu  cingatur, 
ut  quibusdam  nequeat  tentationibus  redegi ; 
symptomata,  e  contra,  strangulationis  jam 
supra  relata,  exhibere  incepiret,  methodum 
plane  diversum  institui  imperat ;  summa 
tunc  chirurgis  peritia,  qua,  et  partium  natu¬ 
ralem  structuram,  et  earum  varios  qui  esse 
possint  status  pathologicos,  et  confusam  co¬ 
agmentationem  introspicere  valeant,  maxime 
opus  est. 

Primo  omnium,  cum  in  hoc  statu  morbus 
sit,  manibus  conamur  viscera  in  abdomen 
reponere,  quod  agendum  est  haud  aliter  ac 
cum  hernia  reduci  potest,  hoc  quod  taxis 
nominatur,  nonnunquam  rebus  secundis  per- 

ficitur,  sed  si  res  aliter  se  habet,  deinde  ad 
alia  confugimus,  quae  hic  breviter  conside¬ 
rabo,  in  ordine,  in  qua,  sunt  usurpanda. 

VfiNiESECTio.  Ob  ingentem  et  univer¬ 
salem  omnium  corporis  partium  relaxatio¬ 
nem,  quae  a  sanguinis  missione  subita  et  li¬ 
bera  inducitur,  status  qui  reductioni  visce¬ 
rum  videretur  maxime  favere,  a  nonnullis 
chirurgis  clarissimis  certiores  facti  sumus, 
hoc  remedium  praes  tantissimum  esse  auxilium 
ad  promovendum  regressum  herniae  stran¬ 
gulatae,  idcirco  ab  his  id  multum  adhiberi. 
Contra,  viri  in  eadem  arte  non  minus  periti, 
dicunt,  venaesectionem  etiam  nocentem  esse, 
vel,  ad  summum,  huic  morbo  nihil  omnino 
prodesse.  Ubi  de  hoc  remedio  talis  dissen¬ 
tio  in  opinione  est,  apparet  id,  in  multis, 
anceps  auxilium  esse  ;  quinetiam  hernia,  ju¬ 
nioribus  et  robustis  strangulata,  si  hoc  non 
ad  reductionem,  certe  multum  ad  levandam 
inflammationem,  quae  ab  illa  causa  oritur. 

valet.  Inter  venaesectionem  taxis  tentanda 
est. 

Balneum  tepidum,  totius  corporis  laxitu- 
dinem  simul  et  cujuscum(|ue  partis  ligidi- 
tatis  imminutionem,  noii  alias  ac  venaesec- 
tio,  maxime  luijusce  in  morbi  tractatione, 
conferre,  experientia  demonstrat ;  quo  du¬ 
rante,  et  opus  si  flierit,  ad  irritationem  leni¬ 
endam,  opii  administratione,  ad  reductionem, 
taxi  tentamina  renovare,  sunt  qui  moneant. 

Purgantia.  Experientia  docemur,  parum 
iis  medicamentis  esse  fidendum,  nisi  cum  her¬ 
nia  ampla  et  vetusta  sit,  strangulatio  autem 
chronica  ;  re  enim  sic  se  habente,  satis  hcec 
conficiunt,  siquidem  ab  stercorum  accumula¬ 
tione,  a  quo  hic  status  maxime  oritur,  ca- 
tharticis  intestina  exonerantur. 

Enema  e  foliis  nicotion^e  tabaci.  Folio¬ 
rum  hujusce  plantae  usus,  potentissimum 
quidem,  praeter  operationem,  ct  optimum 

suppeditat  remedium ;  hoc  quidem  dupli¬ 
citer  adhibetur,  infusione  nempe  in  aqua 
pro  enemate,  vel  fumi  forma,  qui  proprio 
apparatu  in  anum  est  injiciendus ;  validis 
autem  rationibus,  et  inter  alias,  ejus  adhi¬ 
bitionis  ob  facilitatem,  illa  methodus  ple¬ 
rumque  praevalet.  Hujus  actio  medicamenti, 
qua  partium  ingressui  faveat,  vel  perficeat, 
eo  praecipue  nititur,  quod  virtute  sedativa 
qua  pollet,  ut  de  ejus  effectibus  nausea,  sci¬ 
licet,  pulsus  depressione,  et  syncope  evinci¬ 
tur,  actionem  partium  valide  imminuat, 
quapropter  viscera  sua  sponte,  vel  partim 
pressura,  manu  effecta,  in  abdomen  rece¬ 
dunt  ;  ad  hunc  vero  effectum  acsequendum, 
hujus  plantae  foliorum  duae  drachmae  in  aquae 
unciis  duodecim,  minutorum  decem  cocquen- 
do,  apponantur,  cujus  dimidium  infusionis 
uti  semel  necesse  est,  et  pro  necessario,  et 
si  effectus  hujus  medicaminis  sedativi,  plus 
justo  non  exhibeantur,  alterum  injicere  5 
quinimo,  hujus  substantiae  salutaris  enemate 
exhibitionis  herniae  reductionem  perficientis 
non  desunt  casus. 

Balneum  frigidum  et  frigoris  ad  tumorem 
applicatio.  Quamquam  prius,  herniae  reduc¬ 
tioni  nonnihil  quandoque  contulit,  saepis¬ 
sime  attamen  fuit  frustra  adhibitum.  Ve¬ 
rum  topica  certe  frigoris  applicatio,  sicut 
glacies,  aetheris  evaporatio,  aliaquc  hujus  ge¬ 
neris  ante  operationem,  semper  adhiberi  de¬ 
bent,  cum  ita  sit  ut  tumorem  imminuere,  et 
inflammationem  si  qua  sit,  sedare,  saepe  so¬ 
lent,  partiumque  absque  ullius  adminiculo 
inductionem  eflicerc. 

Operatio.  Postquam  haec  omnia  cona¬ 
mina  ad  herniam  reducendam  inutilia  eva¬ 
dere,  ad  scalpellum  confugere  necesse  est, 
secando  igitur  stricturam  removere,  hineque 
miseram  symptomatum  stragem  a  strangula¬ 
tione  excitatam  levare,  totum  est  in  hoc  casu, 
utilissimae  chirurgiai  artificum,  itaque  cum 
hoc  rite  instituatur  sequente  modo  operatio 
perfici  potest.  ^^]ger  ore  supino  aut  lecto, 
aut  idonea  tabula,  sicuti  ad  taxim  perfor¬ 
mandam  diximus,  apponi  debet,  chirurgus, 

hujus  inter  crura  locatus,  pubis  crinem  abra¬ 
dendo  incipiat,  scalpello  deinde  externam 
incisionem,  unius  circiter  pollicis  super  an- 
nulum  abdominalem  ad  imam  usque  partem 
tumoris  faciat,  qua,  integumenta  et  laminam 
cellulosam  secare  perstudiose  operam  dabit, 
ac  peracta  sectione,  herniae  ipsius  involucrum 
in  conspectum  venit,  quod  pro  ejus  naturae 
diversitate,  nunc  validum  fibrosum  et  perpo¬ 
litum  est,  atque  cremasteris  aponeurosi  for¬ 
matum  nunc  quod  quidem  in  recente  hernia 
locum  tenet,  albidum,  coeruleum,  atque  pellu¬ 
cidum  apparet,  atque  parte  constituitur  pe¬ 
ritonaei  ;  volucrum  exhibitum,  magna  ex 
parte  aperiatur,  posteaque  digito  introducto 
stricturae  examen  instituatur,  quae  scalpello 
curvo  et  ad  extremam  partem  obtuso,  scin¬ 
datur,  huic  maxime  attendens,  ut  si  morbus 
jamdudum  duraret  cervix  que  tumoris  ampli¬ 
ficata  fuerit,  sursum  et  lateralliter,  si  autem 
recens  sit  morbus  exiguique  mollis  tumor  sur¬ 
sum  incisio  derigatur.  Cum  strictura  hoc 
modo  scissa  est,  ad  viscera  quae  in  sacculo 

sint,  statim  attentionem  debemus  convertere, 

•  qua?  si  mortirteatione  comminentur,  vel  jam 
ea  laborent,  ea  extra  remanere  oportet,  si 
autem  hoc  vitio  immunia  sint,  reducere,  di¬ 
gito,  arte,  et  variis  tentaminibus,  conabitur. 
Quo  perfecto,  vulneris  margines  in  contac¬ 
tum  cogantur,  ut  cruentis  suturis  retinean¬ 
tur,  qua?  emplastro  adhaesivo  quoque  susten¬ 
tantur,  leni  cerato,  linteo  sparso  vulnus  cope- 
riatur,  et  pannis  molibus  sed  firmibus  cuncta 
retineantur. 

Quodcunque  de  Hernia  Inguinali  in  his 
paginis  disserere  operam  dedi,  quam  plures 
et  magni  quidem  momenti  obsei*v'ationes  ca¬ 
sibus  singularibus  ex[)ectantes,  non  complec¬ 
titur,  et  pro  hujus  dissertationis  limitibus 
minime  complecti  opertebat,  quod  si  earum 
elucidationem  quis  desideret,  perutilia  Law- 
rence,  Cooper,  et  Scarpae  opera  perlegat. 

